cyanic-selkie/wikianc huggingface dataset:
Oklahoma
Klima
Selv om det er vesentlige forskjeller i temperaturene innen delstaten, er det størst forskjell i mengden nedbør. Det sørøstlige hjørnet av delstaten, nær Ouachita-fjellene, har et gjennomsnitt på 1.321 mm nedbør i året. Tar man utgangspunkt i dette området så synker gjennomsnittet med 25 mm for hver sekstende kilometer man går mot vest. Det tørreste stedet i delstaten ligger helt på tuppen av den vestlige stripen. Her kommer det ikke mer enn 406 mm årlig i gjennomsnittlig nedbør. Snø er vanlig i delstaten. I sørlige deler ligger gjennomsnittet på 102 mm snø i året, mens i nordlige deler ligger det på 508 mm.
Det forekommer mange ekstreme naturfenomener i Oklahoma. Oklahoma har i gjennomsnitt 40-60 dager med torden, fordelt over hele delstaten. Dette er mindre hyppig enn tordenaktiviteten i deler av Sørøst-USA og i de sentrale Colorado-fjellene, men delstaten har noen av de hardeste tordenvær i verden mellom april og juli. I denne perioden kolliderer kalde luftmasser fra nord med varme luftmasser fra sør, noe som gjør at delstaten blir utsatt for ekstreme værtilfeller. Også tornadoer er svært hyppige i Oklahoma.
Byområder
Oklahoma hadde 549 tettsteder med lokalt selvstyre i 2006, inkludert tre byer med mer enn 100 000 innbyggere og 40 over 10 000. To av Amerikas 50 største byer finnes i Oklahoma, Tulsa og Oklahoma City, og 58% av Oklahomas innbyggere bor i deres metropolområder, eller i den økonomiske og sosiale kretsen rundt dem, definert av Bureau of the Census som metropolområder. Oklahoma City, delstatens hovedstad og største by, hadde delstatens største metropolområde i 2006, med 1 172 339 mennesker, og Tulsas metropoliske område hadde 897 752.
Oklahomas største byer etter folketall i 2007 var: Oklahoma City (537 730), Tulsa (382 870), Norman (102 830), Broken Arrow (88 310), Lawton (87 540), Edmond (76 640), Midwest City (55 160), Moore (49 280), Enid (46 510) og Stillwater (44 820).
Oklahomas lover definerer tettsteder med to forskjellige begrep. Byer (cities) er tettsteder med mer enn 1000 innbyggere, og landsbyer (towns) er tettsteder med mindre enn 1000 innbyggere. Begge typer har dømmende makt og politiske forsamlinger innen sine egne grenser, men byene kan velge mellom borgermesterråd eller byforsamling, mens landsbyene bare har et embetsmannsystem.
Demografi
Ifølge United States Census Bureau hadde Oklahoma en antatt befolkning på 3 579 212 i 2006. Antallet har med dette steget med 1 % (35 770) siden året før. Siden år 2000 har det steget med 3,6 % (128 558).
De fire største etniske gruppene som innbyggerne i oklahoma oppgir å være en del av er tysk-amerikanere (14,5 %), irsk-amerikanere (11,8 %), engelsk-amerikanere (9,6%), afroamerikanere (8,1 %) og innfødte amerikanere (7,9 %). 13,1 % oppgir bare «amerikaner» som etnisitet, uten å spesifisere nærmere. Av de innfødte amerikanerne er cherokee-stammen den største, men det finnes til sammen hele 50 indianerstammer i Oklahoma som har etterkommere som lever i dag. Det antas at en fjerdedel av Oklahomas hvite befolkning til en viss grad har innfødte amerikanere som forfedre.
Det er kun California som har flere innfødte amerikanere (indianere) i befolkningen enn Oklahoma. Når det gjelder prosentandelen av innfødte amerikanere ligger Oklahoma på andreplass med 11,4 %, med bare Alaska foran med 19 % av befolkningen. Hele 39 av stammene som finnes i Oklahoma har delstaten som sitt hovedkvarter. De innfødte finnes hovedsakelig i østlige deler av Oklahoma, og her finnes det byer og landsbyer med majoritet av indianere.
Religion
Oklahoma er en del av et område i sørstatene som kalles bibelbeltet, og har et overveiende antall evangeliske protestanter. Kristne i dette området er også kjent for konservative politiske og sosiale holdninger.
Det finnes 73 store religiøse organisasjoner i Oklahoma, fra Southern Baptist Convention med 1578 kirker og 967 223 medlemmer til Holy Orthodox Church in North America med én kirke og seks medlemmer. Delstaten har ganske mange metodister, hele 300 000. Når det gjelder jøder har Oklahoma en forholdsvis liten andel, sammenlignet med andre delstater. De få som finnes er hovedsakelig samlet i Tulsa og Oklahoma City. Dersom man ser på den muslimske befolkningen ser man en sterk vekst ettersom Oklahoma får mange innvandrere fra områder i Midtøsten. De fleste muslimene holder også til i de to største byene. Det finnes 10 000 indianere som er medlem av trossamfunnet Native American Church. Dette trossamfunnet praktiserer en hedensk indianerreligion med innslag av kristendom og andre religioner. De fleste indianerne er allikevel medlemmer av kristne kirker, hovedsakelig baptistkirker og metodistkirker. Stammene Seminole og Quapaw har vært under spansk og fransk innflytelse, mange av disse er derfor katolikker.
Myndigheter
Delstatsforfatningen i Oklahoma er representativt demokratisk, og har hentet mye inspirasjon fra de føderale lovgivende, utøvende og dømmende myndighetene i USA. Hvert av delstatens 77 fylker har domsmyndighet over de fleste lokale saker innen sitt område. Oklahoma har fem kongressdistrikt. Delstatens tjenestemenn blir valgt ved flertallsvalg.
Lovgivende, dømmende og utøvende myndigheter
Oklahomas lovgivende forsamling består av Senatet og Representanthuset. Delstatssenatet har 48 medlemmer som sitter i en fireårsperiode, mens Representanthuset har 101 medlemmer som sitter i en toårsperiode. Halvparten av delstatssenatet er på valg annethvert år. Den lovgivende forsamlingen har ansvar for å skaffe offentlige inntekter fra blant annet delstatens skatter, og for å fordele penger til administrasjon og offentlige oppgaver, eksempelvis høyere utdanning.
Representantfordelingen siden 2019 er:
Den dømmende myndighet består av Oklahoma høyesterett, Oklahomas rett for kriminelle ankesaker og 77 regionale rettsapparater, et i hvert fylke. Rettsvesenet har også to uavhengige rettsapparater: en riksrett og en juridisk rett. Høyesteretten behandler sivile ankesaker og retten for kriminelle ankesaker behandler de kriminelle. Dommerne i disse rettsapparatene utpekes av guvernøren etter anbefaling fra delstatens juridiske nomineringskommisjon, og sitter i seks år om gangen.
Den utøvende myndighet består av guvernøren og dennes stab av embetsmenn i tillegg til 10 delstatsverv med forskjellige kompetanser og fullmakter. Alle delstatsvervene besittes fra 2019 av republikanere. Guvernøren siden 2019 er Kevin Stitt, og viseguvernør er Matt Pinnell.
Dødsstraff
Oklahoma er en av delstatene som har utført flest henrettelser i USA. Oklahoma gjennopptok dødsstraff den 29.10.2021
En meningsmåling i 2016 viste at flertallet i delstaten fortsatt er for dødsstraff. Oklahoma har et benådnings- og prøveløslatelsesstyre, men guvernøren har det siste ordet.
Lokale myndigheter
Oklahoma er delt opp i 77 fylker med lokale styresmakter. Hvert fylke er styrt av et råd med tre valgte medlemmer, skattefogden, en kontorist, en rettskontorist, en skattmester og en sheriff. Bykommuner har uavhengige lovgivende og rettslige funksjoner.
Trettini stammer av innfødte amerikanere har sine stammesentra og sine selvstyremyndigheter i Oklahoma. Stammene har blitt gitt områder der de i begrenset forstand styrer selv.
Nasjonal politikk
Delstaten har valgt republikansk president ved hvert presidentvalg siden 1968. George W. Bush fikk flertall av stemmene i alle fylkene, og et samlet flertall på 65,6% i 2004. Donald Trump vant 65-29 i 2016.
Oklahoma velger fem medlemmer til Representantenes hus; fire republikanere og en demokrat. Oklahomas senatorer er republikanerne Jim Inhofe og James Lankford, og representantene er Kevin Hern, Markwayne Mullin, Frank D. Lucas, Tom Cole (R), og Kendra Horn (D).
Økonomi
Oklahomas økonomi er dominert av sektorene luftfart, energi, transportutstyr, matvarer, elektronikk og telekommunikasjon. Delstaten er en viktig produsent av naturgass, luftfartøy og landbruksvarer. Naturgassproduksjonen i delstaten er den nest største i USA, og delstaten inntar en 27.-plass innen produksjonen av landbruksvarer, med hvete som viktigste landbruksprodukt.
Seks Fortune 500 selskaper – i tillegg til et Fortune 1000-selskap – har sitt hovedkvarter i Oklahoma, og delstaten blir regnet for å være en av de mest business-vennlige delstatene i landet, med den syvende laveste skattetaksten i 2007. Fra 2000 til 2006 steg Oklahomas bruttonasjonalprodukt med 50 %, noe som tilsvarer den femte største veksten i landet. Delstaten hadde det raskest voksende bruttonasjonalproduktet 2005-06 med en økning fra US$122,5 mrd til US$134,6 mrd, altså nesten 11 % vekst. Bruttonasjonalproduktet per innbygger vokste med over 9 %, fra US$34 305 i 2005, til US$37 620 i 2006.
Selv om olje historisk sett har dominert delstatens økonomi, førte en kollaps i oljeindustrien på 1980-tallet til tapet av nesten 90 000 jobber i energisektoren mellom 1980 til 2000. Oljen stod for 17 % av Oklahomas økonomiske innflytelse i 2005, og antall ansatte i delstatens oljeindustri ble forbigått av antallet i fem andre bransjer.
Kilde: The World Almanac 2008, side 45 og 555-587.
Industri
Tidlig i 2007 var 1,7 millioner av Oklahomas innbyggere i arbeid, og kun 100 000 av disse jobbet innen landbruk. Offentlig sektor den største arbeidsgiveren, med 326 000 stillinger i 2007, etterfulgt av transport- og industrisektoren som sysselsetter 285 000. Utdannings-, business- og industrisektorene sysselsetter henholdsvis 191 000, 178 000, og 151 000 ansatte. Luftfarten er blant delstatens største næringer og har en verdiskaping på US$ 11 mrd årlig. I Tulsa finnes den største vedlikeholdsbasen for fly, nemlig American Airlines' hovedkvarter for vedlikehold. Luftfartsindustrien står for ti prosent av Oklahomas industriproduksjon og mange flymotorer blir produsert i delstaten.
Energi
Oklahoma er den delstaten i USA som produserer nest mest naturgass, femte mest råolje, og har det nest største antall borerigger. Delstaten har også de femte største råoljereservene i landet. Selv om Oklahoma er rangert høyt når det gjelder vindkraftkapasitet, er den allikevel rangert veldig lavt med hensyn til bruk av fornybar energi; 96% av delstatens energiforbruk kommer fra ikke-fornybare energikilder, der 64% er fra kullkraftverk og 32% fra gasskraftverk. Likevel har myndighetene i Oklahoma siden 1993 bevilget mer enn 38 millioner dollar til gjenopprettelse av omtrent 7 800 nedlagte oljekilder. Energiforbruket per innbygger i Oklahoma er forholdsvis høyt, og ligger på 11.-plass i USA, men energikostnadene er blant de laveste i landet.
Tre av USAs største private oljeselskap ligger i delstaten, og alle seks selskaper fra Oklahoma som er oppført på Fortune 500-listen er petroleumssektoren.
Morten Harper
Morten Harper (født 29. juli 1973) er en norsk forfatter, tegneserieekspert, juridisk konsulent og utredningsleder i Nei til EU.
Oklahoma
Transport
Transportmulighetene i Oklahoma omfatter motorveier, jernbaner, flyplasser, havner og ulike typer kollektivtrafikk. Delstaten er et knutepunkt i veisambandet U.S. Interstate Network. De tre Interstate-veiene, 35, 40 og 44, går gjennom et punkt i Oklahoma City kalt Amerikas veikryss, som er ett av de viktigste knutepunktene i hele det amerikanske motorveinettverket. Alle Oklahomas motorveier og bomveier utgjør mer enn 19 000 km i lengde. I 2005 var Interstate 44 i Oklahoma City den mest trafikkerte motorveien i delstaten med et daglig trafikkvolum på 131 800 biler.
Morten Harper
Morten Harper er utdannet cand. jur. fra Juridisk fakultet ved Universitetet i Oslo, der han også har studert blant annet medievitenskap. Han har skrevet flere fagbøker om tegneserienes form, historie og innhold. Han har også arbeidet som frilansjournalist og tegneserieanmelder i en rekke aviser, deriblant Aftenposten, Dagens Næringsliv og Le Monde.
Som manusforfatter har han skrevet Blodøks, en actiontegneserie som ble illustrert av Geir Moen. Blodøks ble trykket i bladet Conan.
Oklahoma
Transport
Den største kommersielle flyplassen i delstaten, med over 3,5 millioner passasjerer årlig, er Will Rogers lufthavn i Oklahoma City. Tulsa internasjonale lufthavn er den nest største med tre millioner passasjerer årlig. Det finnes til sammen 13 større flyselskaper ved disse flyplassene. Riverside-Jones airport of Tulsa er derimot den travleste flyplassen med 235 039 avganger og landinger i 2006. Det finnes totalt 150 flyplasser som er åpne for offentligheten i delstaten.
Morten Harper
Harper var dessuten initiativtager og fagkonsulent for TV-dokumentaren Suksess i striper som ble sendt på NRK i 2004.
Rajapalayamhund
Rajapalayamhund er en mynde som stammer fra det sørlige India, der den har vært populær som jakthund på villsvin og selskapshund for lokalaristokratiet. Alternativt er denne hunden kjent som poligarhund og paleiyakaran i hjemlandet.
Morten Harper
Han har høstet mye anerkjennelse for sitt arbeid og sin kompetanse på tegneserier, og han ble tildelt Raptus-prisen under Raptus tegneseriefestival i Bergen i 2000 for sin journalistikk om tegneserier. Han var i 2008 president i Norsk Tegneserieforum (NTF).
Oklahoma
Transport
Oklahoma er knyttet til USAs jernbanenettverk med sin eneste jernbanestrekning, «Heartland Flyer» som går fra Oklahoma City til Fort Worth i Texas. I 2007 har det blitt søkt om penger til å knytte denne strekningen til Tulsa.
Tessarakonteres
Tessarakonteres (gresk τεσσαρακοντηρς førti på norsk) er et enestående stort skip som var bygget og sjøsatt i det tredje århundret f.Kr på foranledning av Ptolemaios IV av Egypt for den store ptolemeer-egyptiske marinen. Navnet kom av åresystemet på et av de største fartøyene som er dokumentert for ettertiden, det skulle være førti roere i én vertikal seksjon.
Rajapalayamhund
Opprinnelse
Rajapalayamhund har fått navn etter byen Rajapalayam i Tamil Nadu, i det sørlige India, der den blir mest vanlig oppdrettet i Virudhunagardistriktet. Den er ikke anerkjent av de store internasjonale kennelklubbene, men den anerkjennes av Kennel Club of India (KCI).
Tessarakonteres
Kilder
Dette enorme fartøyet har blitt beskrevet av Callixenus fra Rhodos, en hellenistiske forfatter fra det tredje århundret f.Kr som etterlot seg verket «Peri Alexandreias» som bestod av fire bøker som var meget benyttet av den kjente retorikeren Athenaios i begynnelsen på det tredje århundret e.Kr. Opplysningene har blitt videreført fra Callixenus' verk til Athenaios' tredje og det eneste bevarte verket innenfor den antikke litteraturen, Deipnosophistæ som består av femten bøker som inneholder enkeltstående skrifter eller verker samt tidligere litterære verker av andre forfattere som har gått tapt i mellomtiden. Beskrivningen av det ptolemiske storskipet overlever til våre dager i dette overlevende verket.
Oklahoma
Transport
Det finnes to elvehavner i Oklahoma: Port of Muskogee og Tulsa Port of Catoosa. Sistnevnte er den eneste havnen i delstaten som behandler internasjonal last, og frakter ca. 1 000 tonn last årlig. Begge havnene er knyttet til et navigasjonssystem som forbinder Tulsa og Muskogee til Mississippi-elva via elvene Verdigris og Arkansas. Strekningen utgjør et av de mest trafikkerte elveleiene i verden.
Rajapalayamhund
Opprinnelse
Opphavet til denne hunden er ukjent, men det har blitt spekulert i om rasen kan ha vært en progenitor for dalmatiner. Det er også kjent at rasen ble brukt i krigshandlinger mot britene under de såkalte Karnatakakrigene.
Morten Harper
Morten Harper er i tillegg redaksjonsmedlem i nyhetstjenesten Miljønytt, og har et langvarig engasjement i miljøbevegelsen bak seg. Fra 2011 er han varamedlem av Stjørdal kommunestyre for Sosialistisk Venstreparti.
Tessarakonteres
Hvor mange rader med årer?
Triremen var det viktigste greske krigsskipet i flere århundrer inn i den hellenistiske perioden som begynte i slutten på det fjerde århundret etter Aleksander den stores død i 323 f.Kr med tre nivå roere i én av de opptil tretti vertikale seksjoner på skroget. Flere nye krigsskipstyper ble introdusert med tiden omkring en videreføring fra eldre åresystemer på to eller tre nivå roere. Deres betegnelser som «firer», «femmer», «sekser» og så videre skyldes antall roere i den samme vertikale seksjonen, tendensen fortsatte videre inn i de større «polyremer» med mer enn ti roere helt opp til «seksten» f.eks.
Oklahoma
Utdanning
Utdanningssystemet i Oklahoma består av offentlige skoledistrikter og uavhengige private institusjoner. I 2006 fantes det 631 337 elever fordelt på 1849 grunnskoler, videregående skoler og yrkesrettede skoler i 540 skoledistrikter.
Tessarakonteres
Hvor mange rader med årer?
Meget lite konkret har blitt bevart om alle disse gigantiske skipene, og deres navnene har vist seg vanskelig å tolke ettersom det åpnet for ulike hypoteser om det aktuelle åresystemet. Den meste sannsynlige hypotesen om åresystemet er at skip av typen «polyrem» var egentlige bare større versjoner av biremen med to nivå roere og triremen med tre nivå med mer enn én roer per åre.
Oklahoma
Utdanning
Staten bruker årlig $6 614 på hver elev, noe som er svært lavt i forhold til andre amerikanske delstater.
Tessarakonteres
Hvor mange rader med årer?
Fra senere tid omkring galeier brukt i middelalderen og renessansen samt tidlig moderne tid er det kjent at det maksimale tallet på menn som kan operere én åre effektivt er normalt åtte. Etter et slikt åresystem ville det største og praktiske krigsskipet hatt tre benker med åtte mann per åre på tre nivå, derav en «tjuefire». En av de meste hyppige nevnte storskipene fra den hellenistiske perioden var betegnet som en «seksten». Dette kan ha hatt to nivå med årer på hver side likesom en birem, med hver åre opereres av åtte mann. Til tross for denne sannsynlige hypotesen om «sekstenere», er det fremdeles et problem med å finne en tilfredsstillende forklaring på arrangementet omkring årer og roere som kunne produsere en «førti».
Oklahoma
Utdanning
I 2004 ble Oklahoma kåret til delstaten med best førskoleutdanning; høy kvalitet og lett tilgjengelig. Kåringen ble gjort av National Institute for Early Education Research som samtidig sa at systemet i Oklahoma er en god modell for utdanningen av småbarn.
Tessarakonteres
Konstruksjon
Et skrog bygget i enorme dimensjoner på 280 greske alen eller 128 meter vil medføre meget store belastninger på konstruksjonen av en uante størrelse. Skipbyggingsteknikken for et krigsskip i antikken er basert på tappsammenføyningen ved bruk av tretapp og tapphull som var hugd ut innbyrdes på plankene for bordkledningen. Etter bordgangene var satt på plass med tappene, ble det satt inn trenagler for å låse fast tappene med plankene for ytterlig forsterkning. Dette er en meget arbeidsintensiv prosess som gjorde byggingen av et krigsskip i den samme størrelse som en trirem på cirka førti meter lengde meget kostbart, og dette skyldes at tretappene måtte settes inn i stor tetthet. Tretappen måtte være av mye hardere tresort som tyrkisk eik enn resten av skroget gjerne bygget av tømmer fra furutrær for å tåle stresset i konstruksjonen.
Oklahoma
Utdanning
University of Oklahoma og Oklahoma State University er de største offentlige institusjonene for høyere utdanning i delstaten. Disse universitetene har felles campus-områder. Seks av universitetene i Oklahoma er med på listen over de 122 beste regionale universitetene i USA.
Helse
I 2005 brukte Oklahomas myndigheter $64,34 per innbygger på det offentlige helsevesenet, noe som er rangert som 7. mest i USA.
Kultur
Oklahoma er geografisk plassert i det sørøstlige USA av Bureau of the Census, men ligger helt eller delvis i Sørvest-USA og midtvesten. Kulturelt sett er den plassert i sør, men kan også ha visse områder plassert regionene Great Plains og Upland south.
Det finnes mange tysk-amerikanere og innfødte amerikanere i delstaten, og det tales 25 ulike indianerspråk, et tall som er høyere enn i noen annen delstat. Det finnes 67 indianerstammer representert i delstaten. 39 av disse har også hovedkvarter i Oklahoma. Delstatens kultur har blitt formet av flere ulike grupper, med kvegdrivere, nybyggere, oljebaroner og innfødte amerikanere som de viktigste.
Kunst og teater
I urbane strøk i Oklahoma blomstrer jazzen, og innfødte amerikanere, meksikanere og asiater skaper typisk musikk med bakgrunn i deres egen kultur. Oklahoma Mozart-festival i Bartlesville er en av de største festivalene for klassisk musikk i det sørlige USA, og Oklahoma Citys kunstfestival har blitt utpekt til en av de beste beaux-arts-festivalene i landet. Tulsaballetten, et av delstatens fem større ballettensembler, er rangert som et av landets beste av New York Times. I Sand Springs finnes amfiteateret kalt Discoveryland! som er hovedscenen for oppsettingen av musikalen Oklahoma!. Delstaten har stått for utviklingen av musikkstiler som The Tulsa Sound og Western Swing, gjort kjent i Cain's Ballroom i Tulsa. Denne bygningen var hovedscenen til Bob Wills og Texas Playboys på trettitallet, og er kjent som Carnegie Hall of Western Swing.
Oklahoma har mer enn 300 museer. Philbrook Museum of Tulsa anses for å være et av de 50 beste kunstmuseene i USA, og Sam Noble Oklahoma Museum of Natural History i Norman, et av de største universitetsbaserte kunst- og historiemuseene i landet, dokumenterer historien i regionen.
Festivaler og hendelser
Oklahoma feiret 100-årsjubileet sitt som delstat i 2007. Feiringen bestod av flere ulike festivaler som markerte av Oklahoma ble med i USA den 16. november 1906.
Skotske, italienske, vietnamesiske, irske, innfødte of afroamerikanske samfunn feirer sin kulturarv og tradisjon gjennom årlige festivaler og hendelser. I løpet av en tidagersperiode i Oklahoma City strømmer omtrent én million besøkende til byen for å delta på byens handelsmesse. I tillegg er det en årlig pow-wow (indianerfestival) i byen. Tulsas State Fair (marked) trekker til seg over én million tilskuere over en tidagersperiode, og Maifest-festivalen i byen underholdt mer enn 375 000 personer i en firedagersperiode i 2007. I 2006 ble Tulsas oktoberfest utmerket som en av de 10 beste i verden av USA Today, og til den beste tyske matfestivalen i landet av Bon Appetit-magasinet.
Rajapalayamhund
Opprinnelse
Ekte Rajapalayamhunder er nær utdødd og finnes kun i små, begrensede områder i Tamil Nadu. Dersom ingen ting blir gjort for å redde denne hunden vil trolig rasen forsvinne i løpet av kort tid. Den indiske kennelklubben (KCI) har lansert prosjektet «Save the Rajapalayam Project» for å redde rasen, men det er uvisst om de lykkes.
Utseende, anatomi og fysikk
Rajapalayamhund er ei stor mynde med glatt, kort og fin pels. På hodet, brystet, buken og nedover bena er pelsen myk, mens dekkhårene er stive ellers på kroppen. Den er kraftigere og tyngre bygget enn mynder flest og har en noe bredere skalle. Huden i pannen kan danne rynker.
Skulderhøyden er gjerne 60-75 cm (typisk 65 cm for tisper og 70 cm for hanner) og vekten 20-28 kg. Gjennomsnittshøyden på disse hunden har blitt mindre med årene, men indiske kynologer hevder allikevel at denne hunden er den mest opprinnelige av de indiske myndene. Den mest populære fargen er melkehvit (elfenbenshvit) med rosa nesebrusk og lepper og gyldenbrune øyne, men den finnes i flere farger og fargekombinasjoner, herunder sort, brun og flekket sort/hvit.
Rajapalayamhund er mer utholdende enn hurtig til mynde å være.
Bruksområder
Rajapalayamhund har i India først og fremst vært kjent som en nyttig brukshund, en ypperlig jakthund. Rasen tilhører hetshundene og egner seg ypperlig til blant annet villsvinjakt. I motsetning til mynder flest (som primært bruker synet) bruker rasen også luktesansen aktivt når den jakter. Den er også en glimrende vakthund og kan dessuten bli en god familiehund.
Lynne og væremåte
Rajapalayamhund hevdes å være lojal og mild mot familien (inkludert barn), men reservert og territorial ovenfor fremmede. Den liker ikke berøringer av fremmede, og kan best karakteriseres som en klassisk «enmannshund». I så måte er dette en hunderase som passer best for svært erfarne hundefolk. Som mynder flest er den selvstendig, egenrådig og effektiv. Pelsen krever minimalt med stell om kostholdet er sunt og fullverdig. Rasen er nøysom i kosten.
Oklahoma
Sport
Oklahoma har profesjonelle idrettslag innen baseball, amerikansk fotball, arena-fotball, basketball, fotball og ishockey, lokalisert i Oklahoma City, Tulsa, Enid og Lawton. Oklahoma har også gode collegelag, blant annet Fotballagene University of Oklahoma Sooners og Oklahoma State University Cowboys.
Media
Staten fikk sine første TV-sendinger i 1949 da KFOR-TV (den gang WKY-TV) i Oklahoma City og KOTV-TV i Tulsa begynte sendingene med få måneders mellomrom.
Oklahoma har to større aviser. The Oklahoman, med hovedkontor i Oklahoma City, er den største avisen i delstaten og er den 48. største i USA målt i opplag, med 215 102 lesere på hverdager og 287 505 på søndager. Tulsa World er den andre mest leste avisen i delstaten og 77. største i landet med et opplag på 138 262 på hverdager og 189 789 på søndager.
Oklahomas delstatssymboler
Delstatssymboler:
Tessarakonteres
Konstruksjon
Med triremen var de greske skipsbyggerne nådde deres maksimale begrensninger innenfor skipsbygging i forholdet lengde mot bredde på skrogskonstruksjonen som dermed utsettes for sterke krefter fra sjøen i hogging som buet ned stevnene i vannet. For å motvirke dette strammet man konstruksjonen med to kraftige innvendige trosser mellom tverrgående bjelker i for- og akterstevnene. Denne kalles «hypozomata». Hvordan skipsbyggerne hadde bygget de mye større «polyremer» har aldri blitt forklart for ettertiden utover hypoteser og teorier om hvordan de større skipstyper videreutviklet fra triremen var gjort mulig. Det har ikke vært gjort arkeologisk funn av ét krigsskip fra antikken som kunne ha vært til stor hjelp.
Lionel Casson kom med et overbevisende argument om hvordan åresystemet på en «førti» var mulig, det er antatt at skipet som en katamaran egentlige bestod av to «tjue» med tre nivå roere fordelt på femti vertikale seksjoner. Arrangementet på «tjue» kunne forklares ved at det øverste nivået, «thranite» vil ha åtte mann, deretter «zygite» med syv mann og sist «thalamia» på fem mann. En «tjue» deretter skulle ha ett tusen roere ved årene.
Qassaman bin nazilat Il-mahiqat
Qassaman bin nazilat Il-mahiqat (norsk: «Vi sverger ved lynet som ødelegger» ) er Algeries nasjonalsang. Mufdi Zakariah skrev teksten i 1956. Han satt da i Barberousse-fengselet. Senere i 1956 satte Mohamed Fawzi fra Egypt melodi til den, etter at Mohamed Triki først hadde gjort et forsøk på tonesetting. Sangen ble innført som nasjonalsang i 1963.
Dødsattest
Det er anledning til spesielt å underskrive på at det ikke er grunn til å anta at døden er voldt ved straffbar handling, som er nødvendig å erklære ved kremasjon eller om liket skal føres ut av riket.
En kopi av dødsattesten kan benyttes som "Melding om unaturlig dødsfall" til lokale politi. Slik melding gis vanligvis per telefon fra legen til politiet ved de fleste uventede dødsfall.
Attesten sendes lokal lensmann for utstedelse av skifteattest/uskifteattest, registrering i folkeregister, melding til sognepresten og videresending til den offentlige lege (kommunelege 1, kommuneoverlege eller stadsfysikus) for føring i kommunens dødsprotokoll og til dødsårsakregisteret. Dødsattesten sendes fra den offentlige lege til Statistisk sentralbyrå. Melding om dødsfall sendes også til NAV trygd, Statens kartverk, Statens lånekasse for utdanning, Pensjonskasser/forsikringsselskaper og til firmaer som driver med telefonsalg og annen annonsering slik at den døde kan fjernes fra deres registre.
Skjema
Se også: Skjema (psykologi)
Et skjema (formular) var opprinnelig et forhåndstrykket dokument for registrering av spesifikk informasjon. Med informasjonsteknologi har det også blitt mulig og ofte mer effektivt med elektroniske skjema, gjerne koblet mot databaser. Skjemaet inneholder avmerkede felter som skal fylles inn med etterspurt informasjon.
Skjemaet er laget av en innsamler av data for å standardisere svarene, slik at de kan brukes enten i en statistikk eller til å registrere dataene i et register som kan brukes av innsamleren.
Fordeler ved bruk av skjema:
ELMER (Enklere og mer effektiv rapportering) er en forvaltningsstandard for skjema på nett. Standarden er obligatorisk for formelle skjema rettet mot næringsdrivende, og anbefalt for innbyggerskjema. I tillegg er det mange som bruker retningslinjene frivillig, som et ledd i sitt brukskvalitetsarbeid. Målet med retningslinjene er å sikre at offentlige skjema er enhetlige og brukervennlige. Brønnøysundregistrene er ansvarlig for videreutvikling og veiledning knyttet til retningslinjene.
Skjema er også et begrep som brukes i Jean Piagets læringsteorier.
Hassan
Hassan (arabisk حسّان‎ eller حسان) er et arabisk mannsnavn som betyr «å gjøre vakker». Det er relatert til mannsnavnet Hasan (arabisk حسن‎) som betyr «vakker» og Hussein (arabisk حسين‎) som er en diminutiv form av Hasan.
Hassan er også et irsk, arabisk og hebraisk etternavn.
Utbredelse
I Norge er Hassan mer utbredt som etternavn enn som fornavn.
Kjente personer med navnet
Personene i listene er ordnet kronologisk etter fødselsår.
Eksterne lenker
Хасан (имя)
Shanghais jernbanestasjon
Shanghais jernbanestasjon (kinesisk: 上海火车站; pinyin: Shànghǎi Huǒchē Zhàn) er hovedjernbanestasjonen i Shanghai. Den ble åpnet i 1987.
Den ligger til Molingaten i distriktet Zhabei, nord i sentrumsområdet. Den er en av Kinas toppklassestasjoner, og styres av Shanghais jernbanebyrå. Stasjonens passasjertrafikk er den største av alle byens stasjoner, og Shanghai er også et av Kinas viktigste jernbaneknutepunkter.
Leptohyphidae
Leptohyphidae er en familiegruppe av døgnfluene. De er tilknyttet et liv i ferskvann som nymfer (larve), de voksne tar ikke til seg føde og lever ikke så lenge. Men de fleste lever lengre enn ett døgn.
Utseende
Små til middelsstore døgnfluer (nymfene er 3–10 mm lange). Nymfene er litt flate, hodet bredt og avrundet med ganske små fasettøyne og lange antenner. Thorax er forholdsvis langstrakt, beina korte med kraftige lår. Bakkroppen er temmelig kort med trakégjeller på sidene av ledd 2-6. De på ledd 2 er store og danner et skjold som dekker de øvrige gjellene og verner dem fra mudder. De øvrige gjellene er enkle eller to-flikete. De tre haletrådene har bare korte hår og er omtrent så lange som bakkroppen.
Levevis
Disse døgnfluene lever mest i sakteflytende elver, der nymfene vandrer rundt på bunnen. De er hovedsakelig planteetere.
Systematisk inndeling
Fra 2001 til 2006 ble Coryphoridae regnet som en egen familie, men den er nylig ført tilbake til familien Leptohyphidae. Fylogenetiske undersøkelser ser ut til å tyde på at Coryphorinae er søstergruppen til resten av Leptohyphidae, så det blir nokså vilkårlig om denne gruppen bør ha status som en familie for seg eller inkluderes i Leptohyphidae.
105 (tall)
105 (ett hundre og fem) er det naturlige tallet som kommer etter 104 og kommer før 106. 105 er et oddetall.
John Pålsson
John Pålsson er en svensk tidligere fotballspiller. Pålsson spilte 15 kamper for Råå IF i Allsvenskan fra 1950 til 1952.
105 (tall)
105 er atomnummeret til dubnium.
105 er CV i romertall.
Abdou Karim Camara
Abdou Karim Camara (født 27. oktober 1992 i Senegal ) er en senegalesisk midtbanespiller i fotball som spilte for Molde Fotballklubb i 2011 og 2012. Han ble fristilt fra kontrakten. Han spiller nå i den franske klubben AS Cherbourg.
Han har sin bakgrunn i Diambars-instituttet ved Dakar i Senegal, og kom til klubben i 2011. Han fikk sin tippeligadebut i siste seriekamp i 2011, mot Sogndal.
Lismore (New South Wales)
Lismore er en by i New South Wales i Australia. Den er senteret i lokalstyret City of Lismore og en av de største tettstedene i Northern Riversregionen.
Lismore ligger 734 kilometer nord for delstatshovedstaden Sydney men kun 200 kilometer sør for Queenslands delstatshovedstad Brisbane.
Southern Cross University har sin hovedcampus i Lismore.
Manchester City FC
Manchester City Football Club er en fotballklubb fra Manchester, England, som spiller i Premier League. Klubben ble stiftet som Saint Mark i 1880, og ble valgt inn i The Football League i 1892. Den 16. april 1894 ble klubben etablert som Manchester City FC. «The Sky Blues», som klubben kalles, spiller sine hjemmekamper på Etihad Stadium.
Historie
Klubben hadde først navnet West Gorton Saint Marks, deretter tok de navnet Gordon FC etter å ha fusjonert med Gorton Athletics i 1884. I 1887 flyttet de til en ny fotballbane og tok navnet Ardwick AFC. Ardwick AFC gikk konkurs i 1894, og da klubben begynte på nytt tok de navnet Manchester City.
1. september 2008 ble Manchester City solgt til Abu Dhabi United Group fra De forente arabiske emirater av den daværende eieren og forhenværende statsminister i Thailand, Thaksin Shinawatra. Etter hvert klarte Manchester City å skaffe flere stjernespillere.
Plassering 2007/08: Nummer ni i Premier League med 55 poeng på 38 kamper (15–10–13).
Foran sesongen 2011/2012 endret den nye eieren hjemmebanens navn til Etihad Stadium. Klubbens manager Roberto Mancini fikk avskjed i 2013, da det eneste av klubbens mål for sesongen som var oppnådd var at den kvalifiserte seg til UEFA Champions League. I hans siste år endte klubben på andreplass i FA-cupen og i ligaen, og assisterende manager Brian Kidd ble utnevnt til interimmanager for sesongens siste to kamper.
Chileneren Manuel Pellegrini tok over managerstolen etter Mancini. Samme sesong vant City både Ligacupen og Premier League.
Underveis i 15/16 sesongen, ble det klart at Josep "Pep" Guardiola var ansatt som Pellegrinis arvtaker f.o.m 16/17 sesongen.
Olav Mannslagar
Olav Mannslagar eller Olav Gardvik (død 20. november 1686) var fra Seljord, og fikk navnet sitt fordi han kom til å ta livet av Torgrim Svartdal i et bryllup på Øverland i 1684. For dette skulle han halshugges etter loven, men kunne slippe fra det om han levde fredløs i sju år. Greidde han det skulle han være fri.
Manchester City FC
Historie
I sin avskjedssesong tok Pellegrini sitt 3. trofé med klubben, da Liverpool ble slått på straffespark i Ligacupfinalen.
Spillerstall
Oppdatert 20. august 2023
Olav Mannslagar
Hele denne tida bodde han så i en hule som den dag i dag kalles Mannslagarhola. Den hadde tre utganger, slik at han kunne smette unna om noen så etter ham. Ifølge sagnet ble Olav tatt da det bare var noen få dager igjen før fristen – trolig avslørt av Eivind Vindal, som gjerne skulle hatt Gardvik etter ham. Han sneik også til seg jorda.
Manchester City FC
EDS
Oppdatert 20. august 2023
Olav Mannslagar
Offentlige dokumenter fra rettssaken viser at drapet ble begått 2. juli 1684, mens Gardvik ble dømt 7. november 1686. Dokumentasjon fra skarpretteren Jørgen Nielsen viser at Gardvik ble henrettet 20. november. Det at Gardvik skal ha holdt seg skjult i nesten sju år er derfor diktning. Dette er et eksempel på at selv om hendelsen er veldokumentert har den trukket til seg mange sagnelementer, og den regnes derfor til gruppen av historiske sagn. Men i grunnen er soga om mannslagaren i de beste overleveringer nærmest for en saga å regne om man ser nærmere på de fortellertekniske virkemiddel. Olav mannslagar fikk en stor etterslekt, «Mannslagarætta» i Seljord. Han er tippoldefar til Anne Golid.
Manchester City FC
Akademi
Oppdatert 22. februar 2023
Norske spillere
Åge Hareide, Alf Inge Håland, Kåre Ingebrigtsen og Egil Østenstad har spilt for klubben. I tillegg har tidligere Viking-, Lillestrøm- og Moldetrener Uwe Rösler spilt for Manchester City. 10. mai 2022 ble det kjent at Erling Braut Haaland var klar for klubben. Det ble bekreftet av Manchester City den 13. juni 2022.
Amalienlyst
Amalienlyst er en eiendom/område ved Tunga i Trondheim på nåværende Tungavegen 24, som tidligere var en husmannsplass under gården Rotvoll Øvre før den ble bygslet bort i 1831. Amalienlyst var først leid av byskriver Even Solberg og deretter kjøpt opp av kjøpmann Johan Jacob Hennissen, før det fra 1858 ble overtatt av kjøpmann C. G. Volgelsang. Hans datter Marie Vogelsang og hennes ektefelle Johan Berg fikk bruksretten til Amalienlyst i 1868.
Området ble utskilt fra Rotvoll i 1920, og fem år senere ble denne solgt til Forsvaret, som brukte eiendommen som lager/base for Hærens forsyningsregiment nummer 5 (FR5). Regimentet eksisterte helt frem til 1995, hvorpå eiendommen ble solgt til den svenske møbelkjeden IKEA som lot oppføre et større møbelvarehus på en del av eiendommen. I dag omtales et boligfelt i nordenden av området som Amalienlyst
Geir Emanuelsen
Geir Emanuelsen (født 10. juli 1966) er en norsk musiker og bassist fra Arendal.
Valestrand
Valestrand er et tettsted i Sveio, og en tidligere selvstendig kommune i Hordaland fylke. Fra 1837 var Valestrand del av Stord formannskapsdistrikt.
Geir Emanuelsen
Bakgrunn
Han startet sin musikalske karrière i Arendal med Heavy metal / rock bandet Theo (oppkalt etter trommeslageren Stig Theo Eriksen). Theo ga ut et musikkalbum, LP'en The Good, the Bad, and the Ugly på Veps Musikk plateselskap i 1988. Bandet ble oppløst i 1989 / 1990, og to av medlemmene dannet kort tid senere bandet Clawfinger.
Valestrand
Valestrand ble fradelt som egen kommune med 900 innbyggere 15. mai 1868.
Geir Emanuelsen
Bakgrunn
Geir Emanuelsen har tidligere vært med i Go-Go Gorilla (med Alex Rosén), Dixie Ramblers og Howlin' Pimp-O-Negros. Nå spiller han i The Beat Tornados som han var med å starte i 1995, de har gitt ut flere album.
Valestrand
1. april 1870 ble en del av Moster sokn i Finnås kommune med 247 innbyggere overført til Valestrand.
Geir Emanuelsen
Eksterne lenker
The Beat Tornados hjemmeside
Valestrand
1. januar 1964 ble Valestrand slått sammen med deler av Skjold og Vikebygd kommuner samt Sveio kommune til den nye Sveio kommune. Valestrand hadde ved sammenslåingen 1 216 innbyggere.
Den delen av Skjold som var omfattet av denne sammenslåingen, ble overført fra Rogaland til Hordaland fylke.
Fugleedderkopper
Fugleedderkopper er en familie store, primitive edderkopper, og kan bli på størrelse med en tallerken. De blir ofte kalt taranteller, men den virkelige tarantellaen er en europeisk ulveedderkopp, Lycosa tarantula. Fugleedderkopper tilhører de edderkoppene hvor giftkrokene går vertikalt (Mygalomorphae). Hos de fleste andre edderkopper (Araneomorphae), vender giftklørne horisontalt innover. Det vil si at fugleedderkopper «dolker» sitt bytte i stedet for å «bite» med giftkrokene. Det er kjent over 900 forskjellige fugleedderkopper, men nye arter beskrives stadig. Noen av de største artene blir brukt til mat av enkelte stammer i Sør-Amerika.
Levevis
Fugleedderkoppene er mest artsrik i fuktige områder som tropisk regnskog, men de finnes også i ørkener. De er nattaktive, om dagen lever de skjult i jordganger, som de forer med silkespinn. Hulen er lukket med et «hengslet lokk». Noen arter lever i trærne. De fleste mygalomorfe edderkopper, sitter i ro og venter på at byttet skal komme til dem. Dette i motsetning er artene i familien Theraphosidae, som er aktive jegere og vandrer rundt på jakt etter byttet.
Navnet «fugleedderkopper» viser til at de største artene av og til kan fange og spise små fugler, men dette skjer sjelden. Vanlige byttedyr er insekter og små frosker, også ganske store slanger kan bli tatt. De store fugleedderkoppene har imponerende kjever og giftklør, men de fleste artene er lite aggressive og heller ikke særlig giftige. Noen kan forsvare seg ved å børste av seg irriterende hår som kan skape problemer om man får dem i øynene.
Hunnene kan bli ganske gamle, trolig så mye som 40 år hos noen arter, mens hannene er mer kortlivede.
Utbredelse
Denne familien er for det meste tropisk, bare noen få arter forekommer utenfor tropiske og subtropiske områder, inkludert det aller sørligste Europa.
Populære kjæledyr
De fleste av de «tarantellene» som selges i kjæledyrbutikker hører til underfamilien Theraphosinae. Navnet «taranteller» på denne gruppen kan imidlertid være litt misvisende, siden de egentlige tarantellene (Lycosa) fra Sør-Europa hører til familien ulveedderkopper (Lycosidae), som verken er beslektet med eller ligner noe særlig på Theraphosidae.
Mange av artene er forholdsvis lette å holde i terrarier bare det er varmt nok for dem, men de må behandles varsomt, både fordi de kan bite og fordi disse edderkoppene er svært vare for støt, slik at de gjerne dør om man mister dem i bakken. De fores gjerne med sirisser eller kakerlakker. Spesielt store, fargerike eller sjeldne arter er særlig ettertraktet. En god del av de artene som man kan få kjøpt som kjæledyr har ennå ikke blitt formelt beskrevet. For noen arter utgjør kjæledyr-handelen en trussel siden store mengder av disse gjerne forholdsvis sjeldne dyrene blir samlet inn. Den fargerike, mellomamerikanske slekten Brachypelma er derfor fredet og det er ikke lovlig å handle med villfangede eksemplarer av denne slekten. Mange av artene formerer seg godt i fangenskap og det foregår et betydelig oppdrett.
Laurent Robert
Laurent Robert (født 21. mai 1975 i Saint-Benoît, Réunion) er en fransk landslagsspiller i fotball som har spilt for tre engelske, to franske, en portugisisk og en spansk klubb. Han spiller nå for Toronto FC i Canada.
Robert har scoret 1 mål på 9 landskamper for.
Klubblag
Laurent Robert startet sin profesjonelle fotballkarriere i franske Montpellier i 1994. Etter å ha spilt for denne klubben i fem år gikk han til Paris Saint-Germain, og her spilte han fram til august 2001 da han ble solgt til Newcastle United for £9 500 000. Robert debuterte for Newcastle den 19. august 2001 i en ligakamp mot Chelsea, og den 8. september 2001 scoret han sitt første mål for the Magpies da Newcastle vant 4-1 over Middlesbrough i en ligakamp på Riverside Stadium. Da 2001/02-sesongen var over hadde Robert scoret 8 mål på 36 ligakamper for Newcastle, og i de påfølgende sesongene fikk han bokført 5 mål på 27 ligakamper i 2002/03-sesongen og 6 mål på 35 ligakamper i 2003/04-sesongen. I 2004/05-sesongen ble det 3 mål på 31 ligakamper, men det som han fikk mest oppmerksomhet for i denne sesongen var hans rettmessige offentlige kritikk av klubbens manager, Graeme Souness, og som et resultat av dette ble han sommeren 2005 lånt ut til Portsmouth.
Flotell
Flotell er en flyttbar flytende innretning for innkvartering av mennesker.
Ordet er en fornorskning av den engelske sammensettingen floating hotel, som på engelsk er blitt til flotel. Mest typisk benyttes begrepet flotell om flytende innretninger med større boligkvarter som benyttes offshore under utbygging av oljefelt eller ved produksjon av olje eller naturgass. Flotellene som permanente innkvarteringsløsninger er i ferd med å gå ut av bruk på norsk sokkel fordi bemanningsbehovene er avtakende, mer typisk brukes floteller i dag under bemanningstopper for revisjonsstanser. Oppjekkbare plattformer brukes også, og omtales også som flotell selv om de ikke flyter når de er i bruk som flotell slik som var tilfellet med "West Gamma".
Et flotell kan være spesielt bygget for formålet, det kan være en ombygd boreplattform, eller det kan være en vanlige boreplattform som benyttes midlertidig som flotell.
Et mye omtalt flotell var «Alexander L. Kielland». Et annet kjent flotell var den tidligere tilleggsinnkvarteringsenheten for Statfjord A, «Polymariner» (nå «Borgholm Dolphin»). Floteller som brukes på norsk kontinentalsokkel og har samsvarsuttalelse fra Petroleumstilsynet er «COSLRival» (tidligere «Port Reval»), «COSLRigmar» (tidligere «Port Rigmar» og «Rigmar 301»), «Safe Scandinavia» (tidligere «Polycrown»), «MSV Regalia», «Floatel Superior» og «Haven». De er likevel som regel bare inne på kortere oppdrag om gangen.
Andre floteller er: «Polyconfidence» ombygd til borerigg (nå «Ocean Confidence»), «Polycastle» ombygd til borerigg (nå «GSF Celtic Sea»), «Polyconcorde» (nå «Safe Hibernia»), "Safe Caledonia", "Safe Bristolia", "Jupiter 1", "Safe Concordia", "Safe Lancia", "Safe Regency", "Safe Britannia", "Safe Caledonia", "Jasmina", "Atlantic Rotterdam", "Atlantic Esbjerg", "Atlantic Rotterdam", "Atlantic Labrador" og "Safe Zephyrus"
Domenico Messina
Domenico Messina (født 12. august 1962 i Cava de' Tirreni) er en italiensk fotballdommer. Messina tilhører UEFAs premier-dommere. Han har aldri dømt EM eller VM, men han har dømt 12 kamper i Mesterligaen og 8 kamper i UEFA-cupen.
Miyazaki
Miyazaki kan vise til:
115 (tall)
115 (ett hundre og femten) er det naturlige tallet som kommer etter 114 og kommer før 116.
115 er et oddetall.
115 er atomnummeret til moscovium.
115 er CXV i romertall.
Valberg
Valberg er en tidligere kommune i Nordland fylke. Valberg var en del av Borge formannskapsdistrikt som ble opprettet i 1837.
Harry Sandin
Harry Sandin er en svensk tidligere fotballspiller. Sandin spilte en kamp for Råå IF i Allsvenskan i 1951/52-sesongen.
Valberg
I 1927 ble Valberg (skrevet Valdberg) utskilt fra Borge som egen kommune. Valdberg hadde da 625 innbyggere. Den 1. januar 1963 ble Valberg slått sammen med Borge, Buksnes og Hol kommuner til den nye Vestvågøy kommune. Valberg hadde ved sammenslåingen 662 innbyggere. Valberg hadde i 2006 ca. 300 innbyggere. Valberg var før en landbruks-og fiskerikommune. Postnummeret 8357 kom tilbake til Valberg igjen i oktober i 2010. Valberg har nå 106 innbyggere.
Kenia Sinclair
Kenia Sinclair (født 14. juli 1980) er en jamaicansk friidrettsutøver (mellomdistanseløper).
Sinclair deltok på 800 meter i VM 2005 i Helsingfors, der hun ble utslått i semifinalen. Under innendørs-VM 2006 i Moskva tok hun sølv på tiden 1.59,54, slått bare av Maria Mutola. Senere samme år tok hun sølv på 800 meter i Samveldelekene på tiden 1.58,16. Denne gangen gikk gullmedaljen til Janeth Jepkosgei.
I VM 2007 i Osaka ble hun utslått i semifinalen, men hun kom til finalen i OL 2008 i Beijing og ble nummer seks.
Fil
En fil er et verktøy med tette kantete spor eller tenner på overflaten og vanligvis et håndtak. Den brukes for å glatte ut eller kappe materialer.
Filer klassifiseres etter grovhetsgrad og tverrsnitt. Grovhetsgraden måles ofte i antall tenner per tomme, forkortet TPI (engelsk for teeth per inch). De kan være enten grove, mellomgrove, mellomfine, fine eller meget fine. Tverrsnittet er enten flatt (ansatsfil), trekantet, firkantet, rundt eller halvrundt.
En rasp har små knotter i stedet for spor i overflaten, men brukes ellers til mye av det samme som filen.
Nara
Nara kan vise til:
Schweizerische Bundesbahnen
Statistikk
SBBs skinnenett er nesten fullstendig elektrifisert, så nær som Brünigbahn med meterspor.
Erik Mongrain
Erik Mongrain (født 12. april 1980 i Montréal, Québec) er en canadisk komponist og gitarist, best kjent for sin unike akustiske stil og bruken av to-hånds tappe-teknikk på akustisk gitar.
Biografi
Erik Mongrain begynte å spille gitar som 14-åring. Som ung var han for det meste interessert i idrett, men ettersom han ble eldre ble han gradvis mer dratt mot musikken, og han begynte å spille favorittlåtene etter gehør. Først spilte Mongrain elektrisk gitar, men utviklet snart interesse for klassisk musikk og akustisk gitar gjennom å ha hørt verkene til Johann Sebastian Bach. Mongrain lærte seg å lese noter, og han begynte å komponere.